****

**ประกาศองค์การบริหารส่วนตำบลสันติสุข**

**เรื่อง มาตรการผู้มีส่วนได้ส่วนเสียมีส่วนร่วมในการดำเนินงาน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามเจตนารมณ์ของรัฐธรรมนูญแห่งราชอาจักรไทย พุทธศักราช 2560 ได้มุ่งเน้นในประเด็นการคุ้มครองสิทธิและเสรีภาพของประชาชน โดยให้ประชาชนมีบทบาทและมีส่วนร่วมในการดำเนินงาน การตรวจสอบการใช้อำนาจรัฐอย่างเป็นรูปธรรม องค์การบริหารส่วนตำบลสันติสุข จึงได้กำหนดมาตรการและกลไกในการเปิดโอกาสให้ประชาชน และผู้มีส่วนได้ส่วนเสียเข้ามามีส่วนร่วมในการดำเนินงาน ทั้งภาครัฐ ภาคเอกสาร และภาคประชาชน รวมทั้งเผยแพร่ข้อมูล และ/หรือ รับฟังความคิดเห็นของประชาชน และผู้มีส่วนได้ส่วนเสีย เพื่อให้การดำเนินงานมีคุณภาพมากยิ่งขึ้น ดังนี้

 1. ลักษณะงานที่จะต้องให้ภาคประชาชนหรือมีส่วนได้ส่วนเสียเข้ามามีส่วนร่วม

 1.1 การจัดทำแผนพัฒนาท้องถิ่น

 1.2 การจัดซื้อจัดจ้าง

 1.3 การติดตาม ตรวจสอบ และประเมินผลโครงการ

 1.4 งานอื่นที่พิจารณาเห็นว่าการมีส่วนร่วมจะเกิดประโยชน์และสร้างคุณค่าที่ดีมากกว่า

 2. ขั้นต้อนและวิธีการ

 2.1 การมีส่วนร่วมขององค์กรที่กำหนดตามกฎหมายกำหนด

 2.1.1 สรรหาผู้แทนองค์กร และภาคประชาชนตามที่กฎหมายกำหนด

 2.1.2 จัดประชุมตามที่กฎหมายกำหนดหรือตามความจำเป็นหรืออย่างน้อยทุก 3 เดือน

 2.1.3 ดำเนินการตามมติที่ประชุมโดยเคร่งครัด

 2.2 การมีส่วนร่วมตามที่หน่วยงานเห็นสมควร

 2.2.1 ผู้รับผิดชอบพิจารณาเสนองานหรือตัวบุคคลที่สมควรมีส่วนร่วมในการดำเนินงาน

 2.2.2 ผู้บริหารท้องถิ่นให้ความเห็นชอบและออกคำสั่ง หรือประกาศแต่งตั้ง

 2.2.3 จัดประชุมเพื่อปรึกษาให้ข้อคิดเห็น

 2.2.4 ผู้รับผิดชอบและหน่วยงานดำเนินการตามมติที่ประชุมหรือใช้ประกอบการดำเนินงานตามความเหมาะสม

 3. การกำกับ ติดตาม

 3.1 ให้ผู้รับผิดชอบงานให้หลักการมีส่วนร่วมเป็นหลักสำคัญในการดำเนินงาน

 3.2 มอบหมายให้หัวหน้างานกำกับ ดูแล ติดตาม และพิจารณาถึงบุคคลที่จะมีส่วนร่วมในการดำเนินงาน

 3.3 ใช้ระเบียบวาระการประชุมและรายงานการประชุมเป็นเครื่องมือสำคัญในการกำกับ ติดตามการมีส่วนร่วมของภาคประชาชน

 3.4 ให้ผู้รับผิดชอบจัดทำรายงานการประชุมและเสนอรายงานให้ผู้บริหารหน่วยงานทราบภายใน 7 วันทำการ และดำเนินการตามมติที่ประชุม

/จึง...............

-2-

 จึงประกาศมาเพื่อทราบโดยทั่วกัน

 ประกาศ ณ วันที่ 30 มิถุนายน 2563

 (ลงชื่อ) วิมล ตาเมืองมูล

 (นายวิมล ตาเมืองมูล)

 นายกองค์การบริหารส่วนตำบลสันติสุข